**HERSTAD SKOLE**

**FAU referat**

**Dato:**  13.juni 2016 kl.19:30

**Sted:**  Personalrommet, Herstad skole

**Tilstede;**

FAU Leder: Irene L. Grytnes

1.klasse (2015/2016) Ingvild Sageng

2.klasse (2015/2016) Kirsten Slotte Birkeland

3.klasse (2015/2016) Stine Kvernø

4.klasse(2015/2016) A Atle Jervan

4.klasse 2015/2016) B Bjørnar Langaas (vara)

5.klasse (2015/2016) Ingvild Nyland Myhre

6.klasse (2015/2016) Knut Jørnsen (vara)

7.klasse (2015/2016) Marianne Furumo

Inviterte:

1.klasse (2016/2017) Linda Havstein Myhra

3.klasse (2016/2017) Øyvind Fadum

1. **Informasjon fra konst rektor v/Cecilie Varpe**

* ***Trivselsleder;***

Skolen ønsker å innføre prosjektet Trivselsleder i samarbeide med FAU og elevene

Flere skoler på Nøtterøy har innført Trivselsleder med god erfaring.

FAU bevilger 10 000 NOK for oppstart i skoleåret 2016-2017. FAU ønsker en nøye gjennomgang og evaluering etter det første året, før det bevilges ytterligere midler. Rektor vil orientere om erfaringer underveis i skoleåret.

* ***Skolemelk;***

Rektor orienterte om at ordningen krever en god del organisering og lærerkrefter, det går ca 30 min daglig voksentid med til dette. Det er 60 barn som har melk, og det er mange av barna som ikke vil ha melken sin. Foreldre vil ikke ha melk med hjem i sekken, og det helles ut mye melk ut i vasken, noe som igjen skapte et luktproblem. Det har også samlet seg mye melk i kjøleskapet, som måtte kastes.

FAU er enig med skolen i at det er uetisk å lære barn å helle ut så mye melk, og at barna kan få dekket det ernæringsmessige behovet i hjemmet. Noen har positiv erfaring med at barnet deres har med melk hjemmefra på termos. Skolen ønsker å avvikle ordningen. På bakgrunn av skolens ressursbruk og erfaringer som er gjort, besluttet et enstemmig FAU å legge ned skolemelkordningen.

1. **Trafikksituasjonen rundt skolen og på skoleveien**

* Mye støv, støy og redusert fremkommelighet
* Skolen har tilpasset seg trafikksituasjonen så godt som mulig, og det har fungert tilfredsstillende i våres
* 17.mai fungerte fint
* Droppsonene fungerer ikke optimalt. Dette må fungere ved skolestart
* FAU ønsker en fremdriftsplan/informasjon om hva som skjer mht anleggsarbeidene.

1. **FAU – tildelte midler til skoleturer og liknende / Skoletur 4.trinn 2016, mottatt mail fra kontaktlærer**

* Skolen har utarbeidet en aktivitetsplan hvor hvert skoletrinn har en aktivitet/skoletur pr. år
* FAU bevilger 20 000 NOK pr. budsjett år som skal brukes til dette. Skolen får i tillegg tilsvarende sum fra kommunen.
* FAU vedtar nytt bidrag siste FAU møtet før jul
* FAU ber skolen om en orientering vedrørende aktivitetsplanen og bruk av penger før nytt beløp vedtas
* 4.klasse fikk tidligere bevilget 3500 NOK til skoletur. Disse pengene ble ikke benyttet. Pengene går nå inn i de 20 000 NOK som bevilges av FAU

1. **Evaluering 17.mai arrangement 2016 ved 5. og 6. klasse**

* Bra besøk og god dugnadsånd
* Omsetning som tidligere år
* Noe lavere resultat pga økt fokus på gratisprinsippet
* Sluttrapport vil foreligge så snart regnskapet er sluttført

1. **Vurdering av betalingsløsning ifm arrangementer på skolen**

* FAU vil til høsten undersøke muligheten for å få på plass Vipps/MCash for bruk under fremtidig skolearrangementer.
* FAU vil stå ansvarlig for løsningen. Ingvild Nyland følger opp dette.

1. **Status skolens uteområde, lekeapparater mm/Ingvild Nyland**

* Ny arbeidsbestilling er sendt til kommunen for tilbakeføring av husker og Zipline

1. **Utlån av skolen til private arrangementer**

* Dørlåser utvendig er skiftet
* Mulig å låne gymsal og tilhørende garderober
* Mulig å bruke grillhytta.
* Irene sjekker om det er mulig å låne grill-rist av SFO. Hvis ikke bør dette kjøpes inn for utlån.
* Klassearrangementer får låne skolens lokaler som tidligere

1. **Referat NKFU v/Ingvild**

* ***Leirskole;***

Fra kommunen er det bestemt at leirskole skal avvikles for 6.klasse, og om vinteren.

Herstad har vanligvis sendt 7.klasse på leirskole.

FAU ber skolen gjøre som de andre skolene på Nøtterøy og sende 6.klasse.

Skolene prøver så langt det lar seg gjøre å sammarbeide slik at to og to klasser fra Nøtterøy drar sammen. Det er skolene som sokner til samme ungdomsskole som vanligvis samarbeider.

* ***Foreldreskole;***

Kommunen ønsker tilbakemelding på hvordan foreldreskolen fungere. FAU vil se på dette til høsten.

* ***SFO:***

NKFU har diskutert SFO. FAU ønsker en orientering fra SFO til høsten om deres aktiviteter og hverdag her på Herstad

1. **Valg av FAU leder skoleåret 2016/2017**

* Ingvild Nyland ble enstemmig valgt til ny FAU leder.
* Tusen takk til Irene L. Grytnes for stødig og god ledelse av FAU de to siste skoleårene.

1. **Evt.**

* FAU ønsker å oppfordre til at vi alle må være vårt samfunnsansvar bevisst og bry oss dersom det er nødvendig.

***Neste FAU møte; 12.09.2016 Kl.19:00 – 21:00***